ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน : ร้านอยู่ในตลาดอยู่เจริญ เป็นร้าน 1 ห้องแถว จัดพื้นที่ภายในอาคารตั้งโต๊ะแบบอึดอัดเล็กน้อย
เพราะตึกเป็นห้องขนาดเล็ก แต่เค้ามีพัดลมระบายความร้อนให้ตั้ง 3 ตัวเลยค่ะ
รสชาติ การบริการ ฯลฯ : นั่งกินร้านนี้ไม่เหงาหูค่ะ พ่อค้า แม่ค้าขยันเรียกลูกค้ามาก......ว่างนะครับ...นั่งได้เลยค่ะ
ราคาก๋วยเตี๋ยวธรรมดา 35 พิเศษใส่น่อง 40  เครื่องที่ใส่มีเลือด ไก่ฉีก ข้อ ขา ปีก น่อง 
น่องชิ้นใหญ่ แต่แกะง่ายค่ะเนื้อไม่แข็ง ใส่มะระสด ซึ่งมันไม่ขม กินง่าย 
รสชาติน้ำซุป อธิบายไม่ถูก ไม่มีรสไหนเด่นชัดขึ้นมา ผักใส่มาเยอะมาก.... อิ่มยันเย็นเลยค่ะ